stanford-oval/wikipedia huggingface dataset:
Matti Vaskio

Matti Vaskio, sukunimi aik. Widenius (18. helmikuuta 1896 – 4. tammikuuta 1966) oli suomalainen pankkiiriliikkeen omistaja ja lahjoittaja.
Matti Vaskion vanhemmat olivat pankinjohtaja Karl Aristarchus Widenius ja Eva Emilia Engroos. Vaskio oli Kangasalan tukkuliikkeen Kangas-Keskus-Oy:n apulaisjohtajana. Vuonna 1954 Matti Vaskio ja hänen vaimonsa Maija Vaskio erosivat Kangas-Keskus-Oy:n hallituksesta ja Matti Vaskio myi osakkeensa yhtiön toimitusjohtajalle Bertel Sundgrenille. Samana vuonna 1954 Matti Vaskio perusti pankkiriliikkeensä. Pankkiiriliike Matti Vaskio & Co. Kommandiittiyhtiö toimi vuoteen 1965 saakka.
Matti Vaskio lahjoitti lääkäriseura Duodecimin lokakuussa 1960 perustamalle Suomen Lääketieteen Säätiölle kymmenen miljoonaa markkaa ja saman vuoden viimeisenä päivänä Vaskio lahjoitti säätiölle vielä viisitoista miljoonaa markkaa. Näistä lahjoituksista muodostettiin alkupääoma säätiön perustamalle Maija ja Matti Vaskion rahastolle. Vaskiot kartuttivat vielä rahastoa lisälahjoituksilla vuosina 1961–1965. Maija ja Matti Vaskion rahasto on edelleen säätiön suurin rahasto.
Metsäkaribu

| Metsäkaribu |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Sorkkaeläimet Artiodactyla
Heimo::  Hirvieläimet Cervidae
Alaheimo::  Peurat Capreolinae
Suku::  Rangifer
Laji::  Peura tarandus
Alalaji::  caribou
Kolmiosainen nimi
 Rangifer tarandus caribou  (Gmelin, 1788) 
 Metsäkaribun levinneisyys.
Katso myös
   Metsäkaribu Wikispeciesissä   Metsäkaribu Commonsissa 
Infobox OKNimi-testi OK: 
Metsäkaribu[lähde? ] (Rangifer tarandus caribou) on yksi peuran alalajeista. Se on luokiteltu uhanalaiseksi. Se on peuran alalajeista eteläisimpänä tavattava.
Robert Ettinger

Robert Ettinger toisen maailmansodan aikana.
Robert Chester Wilson Ettinger (4. joulukuuta 1918 – 23. heinäkuuta 2011) tunnettiin kryoniikan "isänä" sekä Cryonics Instituten ja Immortalist Societyn perustajana. Hän, hänen ensimmäinen ja toinen vaimonsa sekä hänen äitinsä ovat kryosäilytyksessä.
Robert Ettingerin kirjoittamat kirjat

Prospect of Immortality (1962, 1964 & myöhemmät laitokset)
Man Into Superman (1972 & myöhemmät laitokset)
Youniverse (2004 & 2009)
Aiheesta muualla

Cryonics Institute
Robert Ettingerin biografia (Arkistoitu – Internet Archive)
Prospect of Immortality (Arkistoitu – Internet Archive)
Man Into Superman (Arkistoitu – Internet Archive)
Risteyspaikka-seurakunta

| Risteyspaikka-seurakunta |
| --- | --- |

 Risteyspaikan toimitila Paloheinäntien varrella.
Suuntautuminen:  Helluntaiherätys
Kirkkokunta:  Itsenäinen
Perustettu:  1996
Puheenjohtaja:  Markku Reis
Jäseniä:  n. 140
Aiheesta muualla
Sivusto
Infobox OKNimi-testi OK: 
Risteyspaikka-seurakunta (lyhyemmin Risteyspaikka) on kristillinen seurakunta Helsingissä. Risteyspaikka perustettiin 1996 ja on helluntaiherätykseen kuuluva karismaattinen yhteisö. Seurakunnassa on noin 140 jäsentä.[lähde? ]
Toimintamuodot

Toimintamuotoina ovat viikoittaiset jumalanpalvelukset, lapsi- ja nuorisotyö, pienryhmät ja solutoiminta, opetus- ja julistustoiminta, esirukous- ja sielunhoitotyö sekä lähetystyö Filippiineillä ja Indonesiassa GNN ry:n ja Hosea ministryn kautta. Ylistysmusiikilla on tärkeä osuus seurakunnan tilaisuuksissa.[lähde? ] Seurakunnan tilaisuudet pidetään Paloheinässä, Paloheinäntie 9:ssä. Seurakunnan päätilaisuudet järjestetään sunnuntaisin klo 11.
Johto

Seurakunnan vastaavana pastorina toimi Kim Autero vuoteen 2010 saakka, tämän jälkeen seurakuntaa on johtanut ns. johtoryhmä, johon kuuluvat Kalervo Dansk, Markku Reis ja Timo Hartikainen (tilanne vuonna 2016).[lähde? ]
Aiheesta muualla

Risteyspaikka-seurakunnan kotisivut
Mikko Järvinen (jalkapalloilija)

| Henkilötiedot |
| --- | --- | --- | --- |
Syntymäaika: 29. maaliskuuta 1982 (ikä 42)
Syntymäpaikka: Lahti, Suomi
Pelipaikka: hyökkääjä
Pituus: 185 cm
Junioriseurat
1988–1999: Kuusysi
Seurat
| Vuodet | Seura | O | (M) |
| 2000–2001 | Pallo-Lahti | 15 | (9) |
| 2002–2003 | FC Lahti | 11 | (0) |
| 2002 | → EIF (laina) | 2 | (0) |
| 2003 | → HyPS (laina) | 5 | (5) |
| 2003 | → FC Kuusankoski (laina) | 10 | (5) |
| 2004 | PP-70 | 20 | (2) |
| 2005 | Gnistan | 17 | (10) |
| 2006 | Futura | 17 | (8) |
| 2007 | HIFK | 17 | (15) |
| 2008 | FC Zyklon | – | (–) |
| Yhteensä | Yhteensä | 114 | (54) |
 Seurajoukkueuran tilastot kattavat vain kansalliset sarjat.
Mikko Järvinen (s. 29. maaliskuuta 1982 Lahti) on suomalainen jalkapalloilija.
Hyökkääjänä pelannut Järvinen teki Veikkausliiga-debyyttinsä FC Lahden pelaajana ottelussa MyPaa vastaan toukokuussa 2002. Kaiken kaikkiaan hän edusti FC Lahtea 11 Veikkausliiga-ottelussa vuosina 2002–2003. Pelatessaan FC Futurassa hänestä tuli Suomen Cupin 2006 paras maalintekijä yhdeksällä maalillaan yhdessä EBK:ta edustaneen Sami Hellströmin kanssa.
Milja Piesanen

Milja Piesanen (s. 13. tammikuuta 2000) on suomalainen lentopalloilija. Hän edustaa Lentopallon Mestaruusliigassa pelaavaa LP Viestiä. Aiemmin hän on edustanut Kuortanetta ja LP Kangasalaa. Piesasen kasvattajaseura on JyväsLentis. Hän on pelipaikaltaan libero. Ennen kauden 2019-2020 alkua hän oli pelannut Mestaruusliigassa 51 ottelua, joista ensimmäisen hän pelasi 4. lokakuuta 2015. LP Viestissä pelatessaan Piesanen saavutti SM-kullan vuonna 2019.
Mikko Laiho

Mikko Laiho on suomalainen kitaristi/laulaja, joka soittaa yhtyeessä The Mama King. Mikko Laiho soitti myös aikoinaan 1980-luvun teinibändissään Venus Flytrapissa Kie von Hertzenin, Kalle Chydeniuksen ja Mikko von Hertzenin kanssa. Kie von Herzen ja Kalle Chydenius soittavat yhä Mikko Laihon kanssa samassa yhtyeessä, The Mama Kingissä.
Metsäkansan rautatieasema

Metsäkansan rautatieasema (lyh. Msä) on rautatieliikennepaikka Suomen rataverkkoon kuuluvalla rataosalla Toijala–Valkeakoski. Liikennepaikka sijaitsee Valkeakosken kaupungissa suunnilleen rataosan puolessa välissä. Liikennepaikka palvelee tavaraliikennettä, henkilöliikennettä ei ole. Väylävirasto luokittelee liikennepaikan linjavaihteeksi.
Metsäkansan asemarakennus on rakennettu vuonna 1938 Thure Hellströmin laatimien laiturirakennuksen piirustusten mukaan. Puinen asemarakennus purettiin vuonna 1995 ja siirrettiin noin kilometrin päähän alkuperäiseltä paikaltaan. Siirtotyön yhteydessä sitä laajennettiin hieman. Nykyisin asemarakennuksessa toimii kahvilaravintola ja lähituotepuoti. Asema sijaitsi Sääksmäen kunnassa vuoteen 1973, jolloin kunta liitettiin Valkeakoskeen.
Rick Moranis

Rick Moranis vaimonsa kanssa Oscar-gaalassa 1990.
Frederick Allan ”Rick” Moranis (s. 18. huhtikuuta 1953 Toronto, Ontario, Kanada) on kanadalainen näyttelijä, koomikko, käsikirjoittaja ja muusikko. Hänet tunnetaan muun muassa rooleistaan elokuvissa Perhe on paras, Haamujengi, Kulti, kutistin kakarat, Avaruusboltsit, Pieni kauhukauppa ja The Flintstones – Kiviset ja Soraset sekä television sketsikomediasarjasta Second City Television (1981–1983).
Elämäkerta

Moranis kävi high schoolin Torontossa ja työskenteli samalla osa-aikaisesti radioteknikkona. Esiinnyttyään ensin yökerhokoomikkona ja radion tiskijukkana Moranis liittyi Second City -komediaryhmään, jonka jäsenenä hän pääsi esiintymään Kanadan televisioon vuonna 1980. Hänen televisiohahmonsa oli Bob McKenzie, eräs kanadalaismiehen arkkityyppi, josta tehdyn elokuvan Strange Brew (1983) Moranis myös osittain kirjoitti ja ohjasi.
Lähdettyään Second Citystä Moranis jatkoi elokuvanäyttelijänä, joka on usein esittänyt ymmällään olevia nörttimäisiä hahmoja. Moranisin tunnetuimpia rooleja ovat olleet esimerkiksi Louis Tullyn rooli kahdessa Haamujengi-elokuvassa, Seymour Krelboinin rooli musikaalissa Pieni kauhukauppa (1986) ja keksijä Wayne Szalinskin rooli elokuvassa Kulti, kutistin kakarat (1989) sekä sen jatko-osissa 1992 ja 1997. 1990-luvulla Moranis esitti häviäjästä voittajaksi nousevaa hahmoa elokuvissa Little Giants (1994) ja Koulun kauhu (1995) sekä Tahvo Sorasta elokuvassa The Flintstones – Kiviset ja Soraset (1994).
Moranisin vaimo Anne Moranis kuoli syöpään vuonna 1991. Moranis kasvatti heidän kaksi lastaan yksin.
Moranis ei ole näytellyt elokuvissa 1990-luvun jälkeen, mutta hän on tehnyt joitain äänirooleja. Hän on myös julkaissut countryalbumin The Agoraphobic Cowboy (2005) sekä omaa juutalaisuuttaan käsittelevän huumorilaulukokoelman My Mother’s Brisket & Other Love Songs (2013).
Moranis on yli 20 vuoden näyttelemistauon jälkeen lupautunut Kulti, kutistin kakarat -elokuvasarjan neljänteen osaan Shrunk, jonka kuvauksia on valmisteltu 2020-luvulla.
Palkinnot

Earle Grey Award (1995)
American Comedy Award (1990)
Emmy (1981)
Palkinnot > Ehdokkuudet

Emmy (1982)
Aiheesta muualla

Rick Moranis Internet Movie Databasessa. (englanniksi)
Rolls-Royce Cullinan

| Rolls-Royce Cullinan |
| --- | --- |

Valmistustiedot
Valmistusmaa:   Iso-Britannia
Valmistaja:  Rolls-Royce
Konserni:  BMW
Valmistusvuodet:  2018–
Korimalli:  5-ovinen crossover
Luokka:  J-segmentti
Teknisesti samankaltaisia:  Rolls-Royce Phantom VIII
Tekniset tiedot
Moottori:  V12
Iskutilavuus:  6,75 l
Polttoaine:  bensiini
Vetotapa:  neliveto
Vaihteisto:  8-vaihteinen automaatti
Rolls-Royce Cullinan on Rolls-Roycen vuodesta 2018 lähtien valmistama suurikokoinen ylellinen crossover-tyyppinen automalli. Se on nimetty Cullinanin, maailman suurimman luonnontimantin mukaan.
Cullinan esiteltiin ensimmäistä kertaa Villa d’Estessä lähellä Roomaa toukokuussa 2018. Malli pohjautuu samaan Architecture of Luxury -perusrakenteeseen kuin sedan-korinen Rolls-Royce Phantom VIII. Moottorina on kaksoisturboahdettu 6,75-litrainen V12 teholtaan 571 hevosvoimaa. Vetotapana on neliveto, lisäksi autossa on nelipyöräohjaus.
Cullinan-malli sai autotoimittajilta osin tyrmääviä arvosteluja (mm. Chris Harris), mutta se oli vuonna 2019 valmistajansa menestynein malli 5 152 kappaleella, eli Rolls-Roycen myynti nousi vuoteen 2018 verrattuna 25 prosenttia. Yhdysvalloissa SUV-automallit edustivat vuoden 2022 alkupuolella yli puolta myydyistä autoista.
Aiheesta muualla

Kuvia tai muita tiedostoja aiheesta Rolls-Royce Cullinan Wikimedia Commonsissa
Mikko Laine

Mikko Laine voi viitata seuraaviin henkilöihin:
Mikko Laine, vuonna 1976 syntynyt jääkiekkoilija
Mikko Laine, vuonna 1990 syntynyt jääkiekkoilija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Mikko Laine”, voi hakea sivunnimihaulla, laajalla sivunnimihaulla tai tekstihaulla.
Robert Esche

| Robert Esche |
| --- | --- |

Henkilötiedot
Syntynyt: 22. tammikuuta 1978 (ikä 46) Whitesboro, New York, USA
Kansalaisuus:   Yhdysvallat
Jääkiekkoilija
Lempinimi:  Chico, Silent Bob
Pelipaikka:  maalivahti
Hanska:  vasen
Pituus:  188 cm
Paino:  101 kg
Pelaajaura
Pääsarjaura:  1998–2012
Aik. seurat:  Springfield Falcons (AHL),   Phoenix Coyotes (NHL),   Philadelphia Flyers (NHL),   Ak Bars Kazan (RSL),   SKA Pietari (KHL),   Dinamo Minsk (KHL)
NHL-varaus:  139. varaus, 1996 Phoenix Coyotes
Robert Esche (s. 22. tammikuuta 1978 Whitesboro, New York) on yhdysvaltalainen entinen jääkiekkomaalivahti.
Ura

Esche aloitti ammattilaisuransa Phoenix Coyotesin organisaatiossa, josta hänet myytiin Philadelphia Flyersiin vaihdossa Michal Handzušiin ja Brian Boucheriin. Hän nousi Philadelphian ykkösmaalivahdiksi ja johdatti joukkueen konferenssin finaaliin, mutta Tampa Bay Lightning vei kuitenkin voiton.
Kaudeksi 2007–2008 Esche ei saanut sopimusta NHL:stä, joten hän siirtyi Venäjän jääkiekon superliigaan. Hän pelasi kaudella 2007–2008 Ak Bars Kazanissa, josta siirtyi seuraavaksi kaudeksi SKA Pietariin. KHL:ksi muuttuneessa liigassa hänet valittiin kaudella 2008–2009 pelaamaan KHL:n tähdistöpeliin. Vielä seuraavan kauden hän edusti Pietaria, mutta siirtyi kaudeksi 2010–2011 Dinamo Minskiin. Esche pelasi kauden Minskissä ja siirtyi kesällä 2011 Sveitsin pääsarjassa pelaavaan SCL Tigersiin.
Esche on pelannut usein Yhdysvaltain jääkiekkomaajoukkueessa: vuonna 1998 nuorten MM-kisoissa sekä vuosina 2000, 2001, 2008 ja 2009 MM-kisoissa. Hän edusti Yhdysvaltoja myös Jääkiekon maailmancupissa 2004 ja talviolympialaisissa 2006.
Peliuransa jälkeen Esche on toiminut AHL-joukkue Utica Cometsin presidenttinä vuodesta 2013 lähtien.
Palkinnot

2002–2003: William M. Jennings Trophy (Roman Čechmánekin, Martin Brodeurin kanssa)
2002–2003: Yanick Dupre Memorial
2003–2004: Pelle Lindbergh Memorial
Recio (jalkapalloilija)

| 0 | 1 | 2 | 3 |
| --- | --- | --- | --- |

Henkilötiedot
Koko nimi: José Luis García del Pozo
Syntymäaika: 11. tammikuuta 1991 (ikä 33)
Syntymäpaikka: Málaga, Espanja
Pelipaikka: keskikenttäpelaaja
Pituus: 183 senttimetriä
Seura
Seura: Leganés
Pelinumero: 8
Junioriseurat
: Málaga
Seurat
| Vuodet | Seura | O | (M) |
| 2010–2011 | Málaga B | 16 | (0) |
| 2010–2018 | Málaga | 140 | (7) |
| 2013–2014 | → Granada (laina) | 45 | (4) |
| 2018– | Leganés | 37 | (0) |
 Seurajoukkueuran tilastot kattavat vain kansalliset sarjat, päivitetty 8. kesäkuuta 2020.
José Luis García del Pozo eli Recio (s. 11. tammikuuta 1991 Málaga, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Leganésia ja on pelipaikaltaan keskikenttäpelaaja.
Seurajoukkueura

Recio on Málagan kasvatti. Hän nousi edustusjoukkueeseen marraskuussa 2010 uuden päävalmentajan Manuel Pellegrinin ansiosta. Hänen ensiesiintymisensä tapahtui 11. marraskuuta 2010 Copa del Reyn ottelussa Hérculesia vastaan. Runsas viikko myöhemmin hän pelasi myös ensimmäisen sarjaottelunsa Deportivo La Coruñaa vastaan.
Recion jatkuvat hyvät esitykset palkittiin lopulta 30. marraskuuta 2010, kun hän teki Málagan kanssa ensimmäisen ammattilaissopimuksensa, ja siten hän pysyy seurassa kesään 2015 asti. Ensimmäisen maalinsa hän teki 5. joulukuuta 2010 pelatussa ottelussa Racing Santanderia vastaan.
Aiheesta muualla

Recion esittely Transfermarktin sivustolla (englanniksi)
Recion tilastot BDFutbol-sivustolla (englanniksi)
Riku Sarkola

Riku Sarkola jatkosodan aikaan 1943.
Riku Jalmari Sarkola (24. maaliskuuta 1910 Helsinki – 8. heinäkuuta 1970) oli suomalainen prosaisti ja runoilija.
Henkilöhistoria

Sarkolan vanhemmat olivat maanmittari Jalmari Sarkola ja Tyyne Maria Liukkonen. Sarkola oli naimisissa kaksi kertaa; hänen ensimmäinen puolisonsa 1938–1948 oli puhelinvirkailija Elsa Linnea Sjöblom. Toisen kerran hän avioitui 1950. Sarkolalla oli kolme lasta ensimmäisestä avioliitosta; yksi heistä on näyttelijä ja teatterinjohtaja Asko Sarkola. Hän pääsi 1926 keskikoulusta ja toimi sitten Tietoteos Oy:n kustannusvirkailijana 1933–1937, Sotainvaliidi-lehden toimitussihteerinä 1946–1952 sekä toimittajana Valojuova-lehdessä 1945–1946 ja Finlandia-kuvassa 1947–1948.
Kirjallinen tuotanto > Keskeisiä teoksia

Sarkolan parhaimpina teoksina pidetään kolmea 1930-luvulla ilmestynyttä romaania, Tanssiaisten jälkeen (1931), Mies, joka rakasti elämää (1937) ja Mitään ei voi salata (1938). Viimeksi Sarkola julkaisi 1960 selvityksen säveltäjä Toivo Kuulan viimeisistä vaiheista Viipurin seurahuoneella 1918.
Kirjallinen tuotanto > Teoksia

Säikähtyneitä pilviä: Runoja. Otava 1931
Tanssiaisten jälkeen: Romaani. Otava 1931
Enkelten kiusaaja: Romaani. Otava 1932
Mies, joka rakasti elämää: Romaani. Gummerus 1937
Mitään ei voi salata: Romaani. WSOY 1938
Pelastus. Suomen säästöpankkiliiton kirjasia n:o 1. Vammala 1938
Ratkaiseva hetki. Suomen säästöpankkiliiton kirjasia n:o 3. Vammala 1938
Antti maailmanomistaja: Romaani. WSOY 1943
Taivaan kartanon lasikuisti. Suomen kirja. Helsinki 1945
Lumivaltakunta. Lastenkirja. Kuvat Onni Mansnerus. Kuvataide. Helsinki 1952
Tuupovaarasta Tukholmaan: Petsamon Pekan ihmeellinen matka. WSOY 1955
Sosiaalinen asunnontuotanto oy SATO 1940–1960. Sosiaalinen asunnontuotanto oy SATO, Helsinki 1960
Suomen rakennustyönantajaliitto 1920–1960. Suomen rakennustyönantajaliitto, Helsinki 1960
Toivo Kuulan matkanpää: Murhenäytelmä Viipurissa 1918. Helsinki 1960
Pyöräily kesäolympialaisissa 1952 – miesten sprintti

| Pyöräily kesäolympialaisissa 1952> Maantiepyöräily  | Pyöräily kesäolympialaisissa 1952> Maantiepyöräily  | Pyöräily kesäolympialaisissa 1952> Maantiepyöräily  | Maantiepyöräily  | Maantiepyöräily  |
| --- | --- | --- | --- | --- |
| Maantieajo |   | miehet |  |  |
| Joukkueet |   | miehet |  |  |
| Ratapyöräily  | Ratapyöräily  | Ratapyöräily  |  |  |
| Aika-ajo |  | miehet |  |  |
| Eräajo |  | miehet |  |  |
| Tandem |  | miehet |  |  |
| Joukkuetakaa-ajo |  | miehet |  |  |
Helsingin olympiakisojen miesten eräajoon osallistui 27 pyöräilijää. Kilpailu käytiin 28.-31. heinäkuuta Helsingin Velodromilla.
Kilpailussa aika otetaan viimeiselle 200 metrille.
Alkuerät

Jokaisesta erästä voittaja puolivälieriin, muut keräilyeriin.
Ensimmäiset keräilyerät

Jokaisesta erästä voittaja puolivälieriin.
Puolivälierät

Jokaisesta erästä voittaja välieriin, muut keräilyeriin.
Toiset keräilyerät

Kummastakin erästä voittaja välieriin.
Välierät

Kummastakin erästä voittaja loppukilpailuun, muut keräilyerään.
Kolmas keräilyerä

| Sija | Nimi | Maa | Aika |
| --- | --- | --- | --- |
| 1 | Werner Potzernheim |  Saksa | 11,6 |
| 2 | Cyril Peacock |  Iso-Britannia |  |
| 3 | Raymond Robinson |  Etelä-Afrikka |  |
| 4 | Béla Szekeres |  Unkari |  |
Loppukilpailu

| Sija | Nimi | Maa | Aika |
| --- | --- | --- | --- |
| 1 | Enzo Sacchi |  Italia | 12,0 |
| 2 | Lionel Cox |  Australia |  |
| 3 | Werner Potzernheim |  Saksa |  |
Robert Esnault-Pelterie

Robert Esnault-Pelterie vuonna 1909
Avion Esnault-Pelterie, 1906
Esnault-Pelterie-lentokone, 1906
Esnault-Pelterie-lentokone REP.2, 1908
Robert Albert Charles Esnault-Pelterie (8. marraskuuta 1881 – 6. joulukuuta 1957) oli ranskalainen ilmailun ja avaruuslennon pioneeri.
Esnault-Pelterie syntyi Pariisissa tekstiilitehtaan omistajan pojaksi. Hän opiskeli Sorbonnen yliopiston luonnontieteen tiedekunnassa insinööriksi.
Esnault-Pelterie kehitti alussa Wright-veljesten innostamana kaksitasoisia liitokoneita. Hän käytti rakenteellisesti joustavien siipien vääntöä ohjauksessa ja kehitti tämän kokemuksen kautta lentokoneeseen siivekkeen. Myöhemmin hän keksi joystick-ohjaussauvan.
Esnault-Pelterien ensimmäinen moottorilento tapahtui 10. lokakuuta 1907 omalla Pelterie I -koneella. Peterie II-kone seurasi vuonna 1908.
Hän osallistui I maailmansotaan ja sai Officier de la Légion d’Honneur-kunnianosoituksen.
Hänen perheensä panosti runsain mitoin rahoitusta Robertin ilmailutoimintaan, joka miltei tuhosi perheen vaurauden.
Hän kiinnostui avaruuslennosta ja kehitti rakettimoottoria. Hän julkaisi tutkimuksensa vuonna 1930 L’Astronautique-kirjana. Vuoden 1934 versiossa tuosta kirjasta hän kaavaili avaruusalusten ydinpropulsiota ja tähtien välistä avaruuslentoa.
Marraskuussa 1928 hän avioitui Carmen de Quirosin kanssa.
Vuonna 1929 Robert ehdotti ballistista ohjusta sotilaalliseksi aseeksi. Vuonna 1931 hän alkoi rakettiajoaineiden kehitystyön. Raketti ei saavuttanut tuolloin Ranskan asevoimien kiinnostusta.
Kunnianosoituksia

Ranskan tiedeakatemian jäsen
Kuun Esnault-Pelterie-kraatteri on hänen mukaansa nimetty
Aiheesta muualla

The Pioneers: Robert Esnault-Pelterie
Robert Esnault-Pelterie
L’Astronautique, Paris, A. Lahure, 1930.
L’Astronautique-Complément, Paris, Société des Ingénieurs Civils de France, 1935.
Mithridateen sodat

Mithridateen sodiksi kutsutaan Rooman ja Pontoksen välillä vuosina 88–66 eaa. käytyjä sotia.
Nimi tulee Pontoksen kuninkaan Mithridates VI:n mukaan.
Ensimmäinen Mithridateen sota (88 eaa.–86 eaa.)
Toinen Mithridateen sota (83 eaa.–81 eaa.)
Kolmas Mithridateen sota (74 eaa.–66 eaa.)
Reckless (albumi)

| Reckless Bryan Adams |
| --- | --- | --- |

Studioalbumin tiedot
 Äänitetty : Maaliskuu-elokuu 1984
 Julkaistu: 29. lokakuuta 1984
 Tuottaja(t): Bryan Adams Bob Clearmountain
 Levy-yhtiö: A&M Records
Bryan Adamsin muut julkaisut
| Cuts Like a Knife 1983 | Reckless 1984 | Into the Fire 1987 |
Reckless on Bryan Adamsin neljäs studioalbumi. Albumi julkaistiin 29. lokakuuta 1984 A&M Recordsin kautta ja sen tuottivat Bryan Adams ja Bob Clearmountain. Albumi on yksi menestyneimpiä Adamsin levyjä. Albumi myi Yhdysvalloissa 5 miljoonaa kappaletta ja se oli ensimmäinen kanadalainen albumi, joka myi yli miljoona kappaletta pelkästään Kanadassa. Ilmestymisvuonnaan levy sijoittui ensimmäiselle sijalle Billboard 200 -listalla ja saavutti korkeita listasijoituksia myös muissa maissa.
Albumilta julkaistiin kuusi singleä: Run to You, Somebody, Heaven, Summer Of '69, One Night Love Affair ja It's Only Love. Kaikki kuusi singleä sijoittuivat TOP-15-osastoon Billboardin singlelistalla. Samaan suoritukseen oli yltänyt aiemmin vain Michael Jackson Thriller-albuminsa singleillä.
Albumi oli sijalla #49 Kerrang!-lehden 100 Greatest Heavy Metal Albums of All Time -listalla. Levy nauhoitettiin Little Mountain Sound Studios -studiolla Vancouverissa, Kanadassa maalis-elokuun välillä vuonna 1984.
12. joulukuuta 2009 radioasema In the Air juhlisti albumin 25-vuotisjuhlaa soittamalla sen läpi kokonaisuudessaan.
Kappalelista

One Night Love Affair – 4.32 (säv. , san. Bryan Adams, sov. Jim Vallance)
She's Only Happy When She's Dancin – 3.14 (säv. , san. Bryan Adams, sov. Jim Vallance)
Run To You – 3.45 (säv. , san. Bryan Adams, sov. Jim Vallance)
Heaven – 4.03 (säv. , san. Bryan Adams, sov. Jim Vallance)
Somebody – 4.44 (säv. , san. Bryan Adams, sov. Jim Vallance)
Summer Of '69 – 3.35 (säv. , san. Bryan Adams, sov. Jim Vallance)
Kids Wanna Rock – 2.36 (säv. , san. Bryan Adams, sov. Jim Vallance)
It's Only Love – 3.15 (säv. , san. Bryan Adams, sov. Jim Vallance)
Long Gone – 3.57 (säv. , san. Bryan Adams, sov. Jim Vallance)
Ain't Gonna Cry – 4.06 (säv. , san. Bryan Adams, sov. Jim Vallance)
Muusikot

Bryan Adams – laulu, kitara, piano, haitari
Keith Scott – kitara, taustalaulu
Jim Vallance – perkussiot
Dave Taylor – bassokitara
Pat Steward – rummut, taustalaulu
Tommy Mandell – koskettimet
Jody Perpick – taustaäänet ja laulut
Mickey Curry – rummut
Tina Turner – laulu kappaleella It's Only Love
Steve Smith – rummut kappaleella Heaven
Pyy

| Pyy |
| --- | --- |

Uhanalaisuusluokitus
 Elinvoimainen  
  
Suomessa:
 Vaarantunut  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Kanalinnut Galliformes
Heimo::  Aitokanat Phasianidae
Alaheimo::  Metsäkanat Tetraonidae
Suku::  Pyyt Tetrastes
Laji::  bonasia
Kaksiosainen nimi
 Tetrastes bonasia  (Linnaeus, 1758) 
Synonyymit
 Bonasa bonasia 

Katso myös
   Pyy Wikispeciesissä   Pyy Commonsissa 
Infobox OKNimi-testi OKIUCN-testi OK: 
Pyyn munia.
Pyy (Tetrastes bonasia, aikaisemmin Bonasa bonasia) on metsäkanoihin kuuluva lintu.
Koko ja ulkonäkö

Pyy on pieni kyyhkyn kokoinen metsäkanalintu. Se on noin 34–39 cm pitkä ja painaa noin 250–450 grammaa. Selkäpuolelta pyy on harmaankirjava, rinnasta rusehtava. Pyrstön kärki on ruskea. Kukolla on musta ja kanalla vaaleankirjava leukalappu. Päälaella on toisinaan selvästi näkyvä töyhtö.
Lentoon lähtiessä pyyn siivistä kuuluu selvä tunnusomainen hurina. Pyyn ääni on melko voimakaskin vihellys tii tii tittititi, joka vaihtelee alueittain. Puhutaankin pyiden murteista.[lähde? ] Varsinkin koiraspyyt viheltelevät keväällä ja syksyllä ilmoittaakseen reviiristään.
Vanhin suomalainen rengastettu pyy on ollut 6 vuotta 5 kuukautta vanha. Euroopan vanhin on ollut ruotsalainen 7 vuoden 3 kuukauden ikäinen yksilö.[lähde? ]